Na osnovu člana 17. Zakona o finansiranju institucija Bosne i Hercegovine ("Službeni glasnik BiH", br. 61/04, 49/09, 42/12 i 87/12, 32/13 i 38/22), člana 17. stav (1) Zakona o Budžetu institucija Bosne i Hercegovine i međunarodnih obaveza Bosne i Hercegovine za 2023. godinu ("Službeni glasnik BiH", broj 22/23) i člana 17. Zakona o Vijeću ministara Bosne i Hercegovine ("Službeni glasnik BiH", br. 30/03, 42/03, 81/06, 76/07, 81/07, 94/07 i 24/08), na prijedlog Agencije za identifikacione dokumente, evidenciju i razmjenu podataka Bosne i Hercegovine, Vijeće ministara Bosne i Hercegovine na \_\_\_\_\_. sjednici, održanoj dana \_\_. \_\_\_\_\_2024. godine, donijelo je

**ODLUKU**

o odobravanju sredstava iz tekuće rezerve Agenciji za identifikaciona dokumenta, evidenciju i razmjenu potadaka Bosne i Hercegovine

**Član 1.**

**(Predmet Odluke)**

Ovom Odlukom odobravaju se sredstva iz tekuće budžetske rezerve Budžeta institucija Bosne i Hercegovine i međunarodnih obaveza Bosne i Hercegovine za 2024. godinu Agenciji za identifikacione dokumente, evidenciju i razmjenu podataka Bosne i Hercegovine, u iznosu od 360.000 KM.

**Član 2.**

**(Namjena odobrenih sredstava)**

Sredstva iz člana 1. ove Odluke namjenja su za:

Nabavka telekomunikacione opreme (oprema preko koje se vršiti prenos podataka u opštinama Ljubuški i Čapljini gdje je usljed šumskog požara došlo do velikog oštećenja opreme, *ekonomski kod: 821313-Oprema za prenos podataka i glasa*) u iznosu od: 350.000 KM.

Nabavku ugradne opreme, nabavka seta baterija za rezervno napajanje (opreme koja će omogućiti rad mreže na području gore navedenih opština, *ekonomski kod: 821371-Ugradna oprema*) u iznosu od 10.000 KM.

**Član 3.**

**(Izvori za finansiranje)**

Sredstva iz člana 1. ove odluke obezbjeđuju se iz sredstava tekuće budžetske rezerve Budžeta institucija Bosne i Hercegovine za 2024.godinu.

**Član 4.**

**(Nadležnost za realizaciju)**

Za realizaciju ove odluke zadužuje se Agencija za identifikaciona dokumenta, evidenciju i razmjenu podataka Bosne i Hercegovine i Ministarstvo finansija i trezora Bosne i Hercegovine.

**Član 5.**

**(Stupanje na snagu)**

Ova odluka stupa na snagu danom donošenja i objavljuje se u „Službenom glasniku BiH“.

VM broj \_\_\_\_\_\_\_ Predsjedavajuća Vijeća ministara BiH

Borjana Krišto, s.r.

\_\_\_\_\_\_\_\_2024.godine

Sarajevo

**OBRAZLOŽENJE**

**Prijedloga Odluke o odobravanju sredstava tekuće budžetske rezerve Agenciji za identifikaciona dokumenta, evidenciju i razmjenu podataka Bosne i Hercegovine**.

**PRAVNI OSNOV**

Pravni osnov za donošenje Odluke o odobravanju sredstava budžetske rezerve Agenciji za identifikaciona dokumenta, evidenciju i razmjenu podataka Bosne i Hercegovine sadržan je u članu 17. Zakona o finansiranju institucija Bosne i Hercegovine ("Službeni glasnik BiH", br. 61/04, 49/09, 42/12, 87/12, 32/13 i 38/22), i članu 17. stav (1) Zakona o Budžetu institucija Bosne i Hercegovine i međunarodnih obaveza Bosne i Hercegovine za 2024. godinu ("Službeni glasnik BiH", broj 22/12) i člana 17. Zakona o Vijeću ministara Bosne i Hercegovine ("Službeni glasnik BiH", br. 30/03, 42/03, 81/06, 76/07, 81/07, 94/07 i 24/08).

**RAZLOZI ZA DONOŠENJE**

U skladu s nadležnostima Agencije za identifikaciona dokumenta, evidenciju i razmjenu podataka Bosne i Hercegovine (u daljem tekstu: Agencija) propisanih Zakonom o Agenciji za identifikaciona dokumenta, evidenciju i razmjenu podataka Bosne i Hercegovine („Službeni glasnik BiH“, broj 56/08) obraćamo vam se jer je došlo nepredviđenih okolnosti, odnosno došlo je do šumskog požara koji je zahvatio područje telekomunikacionog čvorišta Crno brdo, pri čemu je došlo do velikih oštećenja na telekomunikacionoj opremi Agencije koja se nalazi pod zakupom na pomenutoj lokaciji u objektima BHRT-a. Gore pomenuti događaj izazvao je potpuni prekid mreže na geografskom području koje čvorište pokriva, što je direkto uticalo na funkcionalnost sistema kod nadležnih organa na lokacijama za izdavanje ličnih dokumenata u opštinama Čapljina i Ljubuški, te drugih sistema koji su povezani ili koriste infrastrukturu Agencije u navedenim opštinama.

Pored telekomunikacionih linkova i telekomunikacione pristupne opreme u požaru je stradala i prateća oprema za smještaj, rutiranje i rezervno napajanje, kao i transformatorska stanica za naponsku mrežu.

Imajući u vidu značaj čvorišta za radio-relejnu mrežu Agencije koja predstavlja jednu od najbitnijih lokacija u cijeloj Bosni i Hercegovini, obraćamo vam se sa informacijom o nastaloj materijalnoj šteti i zahtjevom za dodjelu sredstava iz budžetske rezerve kako bi se sanirala šteta nastala požarom.

**OBRAZLOŽENJE PREDLOŽENIH PRAVNIH RJEŠENJA**

U skladu sa Odlukom Agencija je dala procjenu potrebnih sredstava za realizaciju nastale materijalne štete na čvorišu Crno brdo.

**NAČIN IZVRŠENJA ODLUKE**

Nakon usvajanja ove Odluke od strane Vijeća ministara Bosne i Hercegovine i objavljivanja u Službenom glasniku Bosne i Hercegovine, ista će se dostaviti Ministarstvu finansija i trezora Bosne i Hercegovine i Agenciji za identifikaciona dokumenta, evidenciju i razmjenu podataka Bosne i Hercegovine koji će preduzeti dalje korake u cilju izvršenja Odluke, svaki u okviru svoje propisane nadležnosti.

**FINANSIJSKA SREDSTVA ZA PROVOĐENJE ODLUKE**

Za izvršenje ove Odluke potrebna su novčana sredstva u iznosu od 360.000 KM koja će se obezbjediti iz sredstava tekuće budžetske rezerve Budžeta institucija Bosne i Hercegovine za 2024. godinu za nabavku potrebne opreme, i to:

Nabavka telekomunikacione opreme (oprema preko koje se vršiti prenos podataka u opštinama Ljubuški i Čapljini gdje je usljed šumskog požara došlo do velikog oštećenja opreme, *ekonomski kod: 821313-Oprema za prenos podataka i glasa*) u iznosu od: 350.000 KM.

Nabavku ugradne opreme, nabavka seta baterija za rezervno napajanje (opreme koja će omogućiti rad mreže na području gore navedenih opština, *ekonomski kod: 821371-Ugradna oprema*) u iznosu od 10.000 KM.

**KONSULTACIJE MEĐU INSTITUCIJAMA**

Prijedlog Odluke oodobravanju sredstava tekuće budžetske rezerve Agenciji za identifikaciona dokumenta, evidenciju i razmjenu podataka Bosne i Hercegovine je objavljen na službenoj internet stranici Agencije ([www.iddeea.gov.ba](http://www.iddeea.gov.ba)) i web aplikaciji e-Konsultacije u periodu od 06.09.2024. do 21.09.2024. godine, sa pozivom zainteresovanoj javnosti za dostavljanje pisanih prijedloga, kako bi se dobio što veći broj mišljenja i eventualnih sugestija na isti.

U skladu sa članom 31. Poslovnika o radu Vijeća ministara Bosne i Hercegovine („Službeni glasnik BiH“, broj: 22/03) Agencija za identifikaciona dokumenta, evidenciju i razmjenu podataka Bosne i Hercegovine je zatražila mišljenja Ureda za zakonodavstvo Vijeća ministara Bosne i Hercegovine, Ministarstva finansija i trezora Bosne i Hercegovine, kao i Ministarstva civilnih poslova Bosne i Hercegovine, te će po pribavljenim mišljenjima uskladiti predmetni Prijedlog Odluke oodobravanju sredstava tekuće budžetske rezerve Agencije za identifikacione dokumente, evidenciju i razmjenu podataka Bosne i Hercegovine.